CELEX: 62021CA0096
Language: ro
Date: 2022-03-31 00:00:00
Title: C-96/21: Hotărârea Curții (Camera a opta) din 31 martie 2022 (cerere de decizie preliminară formulată de Amtsgericht Bremen – Germania) – DM/CTS Eventim AG & Co. KGaA (Trimitere preliminară – Protecția consumatorilor – Directiva 2011/83/UE – Drept de retragere din contractele la distanță și din contractele negociate în afara spațiului comercial – Excepții de la dreptul de retragere – Articolul 16 litera (l) – Prestare de servicii în legătură cu activități de agrement – Contract care prevede o dată sau o perioadă de executare specifică – Prestarea de servicii de vânzare de bilete – Intermediar care acționează în nume propriu, dar pe seama organizatorului unei activități de agrement – Risc legat de exercitarea dreptului de retragere)

23.5.2022   
            
            
               RO
            
            
               Jurnalul Oficial al Uniunii Europene
            
            
               C 207/5
            
         
      Hotărârea Curții (Camera a opta) din 31 martie 2022 (cerere de decizie preliminară formulată de Amtsgericht Bremen – Germania) – DM/CTS Eventim AG & Co. KGaA
      (C-96/21) (1)
      
      (Trimitere preliminară - Protecția consumatorilor - Directiva 2011/83/UE - Drept de retragere din contractele la distanță și din contractele negociate în afara spațiului comercial - Excepții de la dreptul de retragere - Articolul 16 litera (l) - Prestare de servicii în legătură cu activități de agrement - Contract care prevede o dată sau o perioadă de executare specifică - Prestarea de servicii de vânzare de bilete - Intermediar care acționează în nume propriu, dar pe seama organizatorului unei activități de agrement - Risc legat de exercitarea dreptului de retragere)
      (2022/C 207/06)
      Limba de procedură: germana
      
         Instanța de trimitere
      
      Amtsgericht Bremen
      
         Părțile din procedura principală
      
      
         Reclamantă: DM
      
         Pârâtă: CTS Eventim AG & Co. KGaA
      
         Dispozitivul
      
      Articolul 16 litera (l) din Directiva 2011/83/UE a Parlamentului European și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului trebuie interpretat în sensul că excepția de la dreptul de retragere prevăzută de această dispoziție este opozabilă unui consumator care a încheiat, cu un intermediar care acționează în nume propriu, dar pe seama organizatorului unei activități de agrement, un contract la distanță având ca obiect achiziționarea unui drept de acces la această activitate, dacă, pe de o parte, stingerea pe calea retragerii, conform articolului 12 litera (a) din această directivă, a obligației de a executa acest contract față de consumator ar face ca riscul legat de rezervarea capacităților astfel eliberate să fie suportat de organizatorul activității în cauză și, pe de altă parte, activitatea de agrement la care acest drept conferă acces este prevăzută ca trebuind să aibă loc la o dată sau într-o perioadă specifică.
      
         (1)  JO C 138, 19.4.2021.